“Talabalar kelganidan bir hafta o'tib institutdan ko'ngli sovib ketardi” — Sarvar Karimov

O'zbekistonlik kinorejissyor Sarvar Karimov jurnalist Farrux xudoyorov bilan bo'lgan suhbatda San'at va madaniyat institutida o'qituvchi bo'lib ishlagan paytidagi kamchiliklar haqida gapirdi.
Rejissyor institut va universitetlarda talabalarning formasi, soch-soqoli va paypog'i muhokama qilinishiga qarshi ekanini tak'idladi.
“Talabalar institutga yaxshi niyat qilib kiradi, lekin bir haftadan keyin institutdan ko'ngli sovub ketardi. Nimaga o'zi men bu yerga topshirdim, men yaxshiroq joy bo'lsa kerak deb o'ylar edim, men kelsam san'atdan bir bahra olaman deb o'ylardim… deyishadi.
Biz o'qigan paytda institutda haqiqiy ijodiy muhit bor edi. Keyin rektorlar o'zgardi, vazirlikdan kelgan odam rektor bo'ldi. Birinchi qilgan ishi hammani forma kiyishga majburladi, soqolingni ol, sochingni tara, nimaga paypog'ing kalta degan gaplar bo'ldi va o'ldi institut. Men nimaga bunaqa qilayapsizlar degan savolni berganimda hech kim javob bermagan”, — dedi Sarvar Karimov.